Pinkovité

**Pinkovité** (lat. Fringillidae) je čeľaď vtákov z radu vrabcotvaré (Passeriformes). Vyskytujú sa celosvetovo, s výnimkou Madagaskaru, Australázie, mnohých ostrovov Tichého oceána a Antarktídy.

## Opis
Pinkovité dosahujú dĺžky tela od 10 do 25 cm a telesnej hmotnosti od 8 do 60 g. Typickým znakom je mohutný kužeľovitý zobák, ktorý bol pôvodne prispôsobený drveniu semien, no u niektorých druhov môže byť na základe prijímanej potravy modifikovaný, ako v prípade havajčanov alebo krivonosov. Perie môže mať rozličné sfarbenie, pričom typický je sexuálny dimorfizmus: samce bývajú pestrejšie, signalizačnú úlohu hrá predovšetkým červená a žltá farba. Počas roka môžu žiť v rôzne veľkých kŕdľoch, v období hniezdenia sú skôr teritoriálne. Stavajú si miskovité hniezda z tráv a iných rastlinných materiálov, ktoré umiestnia na strom, ker alebo do skalnej štrbiny.

## Systematika
Súčasná systematika delí pinkovité do troch podčeľadí: Fringillinae, Euphoniinae a Carduelinae. Zástupcovia podčeľade Euphoniinae historicky patrili do čeľade tangarovité (Thraupidae), no tento systém nezodpovedá predpokladanej fylogenéze a je dlhodobo prekonaný. V rámci pinkovitých sa radia aj havajčania, v niektorých systémoch samostatná čeľaď Drepanididae. Táto rozmanitá skupina z Havajských ostrovov predstavuje príklad masívnej adaptívnej radiácie a za ich sesterský taxón je pokládaný červenák rodu *Carpodacus*.
[náhľad|[Organista pláštikový (*Euphonia chlorotica*)]]
[náhľad|[Havajčan mamo (*Drepanis pacifica*) – EX]]
[náhľad|[Hýľ obyčajný (*Pyrrhula pyrrhula*)]]
[náhľad|[Krivonos smrekový (*Loxia curvirostra*)]]
[náhľad|[Stehlík čížik (*Spinus spinus*)]]

Systém recentných taxónov podľa Kovalika 2010:

čeľaď Fringillidae Leach, 1820 – pinkovité
* podčeľaď Fringillinae Leach, 1820 – pinkorodé
** rod *[[Pinka (pinkovité)|Fringilla]]* Linnaeus, 1758 – pinka
* podčeľaď Euphoniinae Cabanis, 1847 – organistorodé
** rod *[[Euphonia]]* Desmarest, 1806 – organista
** rod *[[Chlorophonia]]* Bonaparte, 1851 – organista
* podčeľaď Carduelinae Vigors, 1825 – stehlíkorodé
** rod *[[Mycerobas]]* Cabanis, 1847 – glezg
** rod *[[Eophona]]* Gould, 1851 – glezg
** rod *[[Coccothraustes]]* Brisson, 1760 – glezg
** rod *[[Hesperiphona]]* Bonaparte, 1850 – glezg
** rod *[[Melamprosops]]* Casey et J. D. Jacobi, 1974 – havajčan
** rod *[[Oreomystis]]* Stejneger, 1903 – havajčan
** rod *[[Paroreomyza]]* Perkins, 1901 – havajčan
** rod *[[Telespiza]]* S. B. Wilson, 1890 – havajčan
** rod *[[Loxioides]]* Oustalet, 1877 – havajčan
** rod *[[Chloridops]]* S. B. Wilson, 1888 – havajčan
** rod *[[Rhodacanthis]]* Rothschild, 1892 – havajčan
** rod *[[Palmeria]]* Rothschild, 1893 – havajčan
** rod *[[Ciridops]]* A. Newton, 1892 – havajčan
** rod *[[Himatione]]* Cabanis, 1850 – havajčan
** rod *[[Vestiaria]]* Jarocki, 1821 – havajčan
** rod *[[Drepanis]]* Temminck, 1820 – havajčan
** rod *[[Hemignathus]]* M. H. K. Lichtenstein, 1839 – havajčan
** rod *[[Magumma]]* Mathews, 1925 – havajčan
** rod *[[Psittirostra]]* Temminck, 1820 – havajčan
** rod *[[Dysmorodrepanis]]* Perkins, 1919 – havajčan
** rod *[[Pseudonestor]]* Rothschild, 1893 – havajčan
** rod *[[Loxops]]* Cabanis, 1847 – havajčan
** rod *[[Chaunoproctus]]* Bonaparte, 1850 – mašiko
** rod *[[Pyrrhoplectes]]* Hodgson, 1844 – zlatohlávok
** rod *[[Pinicola]]* Vieillot, 1808 – smrečiar
** rod *[[Pyrrhula]]* Brisson, 1760 – hýľ
** rod *[[Callacanthis]]* Reichenbach, 1850 – deodarka
** rod *[[Rhodopechys]]* Cabanis, 1851 – hýľovec
** rod *[[Bucanetes]]* Cabanis, 1851 – hýľovec
** rod *[[Procarduelis]]* Blyth, 1843 – horniačka
** rod *[[Leucosticte]]* Swainson, 1832 – horniačka
** rod *[[Propyrrhula]]* Hodgson, 1844 – červenák
** rod *[[Haematospiza]]* Blyth, 1845 – červenák
** rod *[[Kozlowia]]* Bianchi, 1907 – červenák
** rod *[[Uragus]]* Keyserling et J. H. Blasius, 1840 – červenák
** rod *[[Carpodacus]]* Kaup, 1829 – červenák
** rod *[[Neospiza]]* Salvadori, 1903 – vrzlík
** rod *[[Linurgus]]* Reichenbach, 1850 – vlhárik
** rod *[[Rhynchostruthus]]* P. L. Sclater et Hartlaub, 1881 – zlatoper
** rod *[[Rhodospiza]]* Sharpe, 1888 – sivák
** rod *[[Crithagra]]* Swainson, 1828 – kanárik
** rod *[[Loxia]]* Linnaeus, 1758 – krivonos
** rod *[[Serinus]]* Koch, 1816 – kanárik
** rod *[[Zelienka (rod)|Chloris]]* Cuvier, 1800 – zelienka
** rod *[[Spinus]]* Koch, 1816 – stehlík
** rod *[[Acanthis]]* Bechstein, 1802 – stehlík
** rod *[[Carduelis]]* Brisson, 1760 – stehlík

## Referencie

## Iné projekty


Kategória:Vrabcotvaré